  Майя Бывальцева Удмуртиысь ньыль дышетскисьёс «Большая перемена» огъяросси вожвылъяськонын вормизы. Со сярысь улосвыл тӧролэн но кивалтэтлэн пресс-службазы ивортӥз. Суперфиналистъёс луизы Ижкарысь 11-тӥ классын дышетскисьёс Михаил Алексеев но Алина Заяринова, 10-тӥ классын дышетскисьёс Сарапулысь Софья Самарина но Киясаысь Екатерина Шутова. Утэм коньдонзэс соос дышетскон понна тырыны кутыны быгато, нош коньдэт чотын дышетскыны пыризы ке – ипотекалы яке бизнес-стартаплы. Финалын Михаил Алексеев Удмуртиысь, Татарстанысь но Мордовиысь 11 пиналъёсын ӵош вуоно школалэсь концепцизэ кылдытыны кулэ вал. Солы кык нунал висъяськиз. Жюри лэсьтэм ужзэс но командалэн котькуд ёзчиелэсь тыршемзэ дунъяз. Мон понна та нырысетӥез сыӵе бадӟым ӵошатсконэ пыриськон опыт. <…> Финалозь кузь сюрес вал. «Большая перемена» тулыс онлайн амалэн кутскиз, котькудӥз арня одӥг темалы сӥземын вал. Ӝыны ар ӵоже ми выль тунсыко адямиосын тодматским. Вань пыриськисьёс трос тодон-валанъёс басьтӥзы но асьсэ понна выль луонлыкъёс усьтӥзы Михаил Алексеев, «Большая перемена» огъяросси вожвылъяськонын вормись Куарусёнэ пияш «Молодые профессионалы» (WorldSkills Russia) – 2020» VIII йӧскалык чемпионатлэн финалаз зарни медаль утӥз. Со «Эксплуатация беспилотных авиационных систем — Юниоры (14–16)» номинациын тужгес трос баллъёс люказ «Большая перемена» вожвылъяськонлэн финалэз 31-тӥ коньывуонысен 5-тӥ шуркынмонозь «Артек» нылпи центрын ортчиз. Ӵектосэ Россилэн пӧртэм улосвылъёсысьтыз оглом миллионлэсь трос пиналъёс пыриськизы. Финалэ 1 сюрс 200 адями потӥз, нош вормизы 9-10 классъёсын 300 дышетскисьёс но 11-тӥ классын 300 дышетскисьёс. Радъясьёс верамъя, «Большая перемена» конкурс арлы быдэ ортчытъяськоз, со Росси азьмуртэн Владимир Путинэн кичӧлтэм «Образование» йӧскалык ӵектосэ пыриз.  Тодэ вайытом, Удмуртиысь дышетскисьёс «Большая перемена» федерал мюзиклэ пыриськизы.  Тегъёс: Дышетон Ижкар Сарапул Удмуртия Россия вожвылъяськон пиналъёс Кияса  